

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**OPĆINSKO VIJEĆE**

KLASA: 024-02/22-01/06

URBROJ: 2186-10-01/1-22-01

Vidovec, 29. prosinca 2022.

 Na temelju članka 31. stavka 2. i članka 31.a Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te članaka 31. i 37. Statuta Općine Vidovec (“Službeni vjesnik Varaždinske županije“ broj: 20/21), Općinsko vijeće Općine Vidovec na 15. sjednici održanoj dana 29. prosinca 2022. godine, donosi

**O D L U K U**

**o visini naknade članovima Općinskog vijeća**

**Općine Vidovec**

**Članak 1.**

Ovom Odlukom određuje se visina naknade za rad članova Općinskog vijeća Općine Vidovec.

 Dužnost člana Općinskog vijeća Općine Vidovec je počasna i za njezino obavljanje član Općinskog vijeća ne prima plaću već ostvaruje pravu na naknadu.

**Članak 2.**

Pravo na naknadu ostvaruje se dolaskom na sjednicu Općinskog vijeća Općine Vidovec.

Visina naknade za rad članova Općinskog vijeća Općine Vidovec utvrđuje se u iznosu 26 eura neto, za svaku sjednicu Općinskog vijeća Općine Vidovec na kojoj su prisutni.

Iznos naknade iz prethodnog stavka isplaćuje se također u slučaju ako se sjednica Općinskog vijeća Općine Vidovec održava elektroničkim putem.

**Članak 3.**

Naknada iz članka 2. ove Odluke isplaćuje se na žiro račun korisnika naknade u pravilu tromjesečno.

**Članak 4.**

Članovi Općinskog vijeća Općine Vidovec koji ostvaruju pravo na primanja po imenovanju na drugu dužnost, neće istovremeno ostvarivati pravo i na isplatu naknade za rad u Općinskom vijeću Općine Vidovec.

**Članak 5.**

Predsjednik, potpredsjednici Općinskog vijeća, članovi stalnih i povremenih radnih tijela i članovi Općinskog vijeća koji su upućeni na putovanje u zemlji ili inozemstvu, a radi obavljanja poslova za Općinu Vidovec i njezinih tijela imaju pravo na:

- naknadu prijevoznih troškova na službenom putovanju u visini stvarnih izdataka,

- naknadu troškova noćenja na službenom putovanju u visini stvarnih troškova,

- naknadu za korištenje privatnog automobila u službene svrhe u maksimalno neoporezivom iznosu sukladno odredbama Pravilnika o porezu na dohodak

- dnevnicu u zemlji i inozemstvu za službeno putovanje, u visini neoporezivog iznosa, sukladno odredbama važećeg Pravilnika o porezu na dohodak,

- ostale troškove vezano za službeni put.

Putni nalog za službeno putovanje izdaje predsjednik Općinskog vijeća ili općinski načelnik.

Ukoliko su predsjednik, potpredsjednici Općinskog vijeća, članovi stalnih i povremenih radnih tijela i članovi Općinskog vijeća upućeni na putovanje radi obavljanja poslova za Općinu Vidovec i njezinih tijela koje je udaljeno manje od 30 km te u navedenu svrhu koriste privatno vozilo, imaju pravo na naknadu troškova za korištenje privatnog vozila u službene svrhe u maksimalno neoporezivom iznosu sukladno odredbama Pravilnika o porezu na dohodak te ostalih troškova vezanih uz putovanje (cestarina, parkirna karta i sl.)

**Članak 6.**

Član Općinskog vijeća Općine Vidovec može se odreći naknade za rad u Općinskom vijeću Općine Vidovec te u tom slučaju podnosi potpisanu pismenu izjavu o odricanju prava na naknadu.

Izjava o odricanju prava na naknadu može se naknadno pismeno opozvati kada član Općinskog vijeća Općine Vidovec ponovno želi steći pravo na daljnju naknadu za rad u Općinskom vijeću Općine Vidovec.

U vremenu od podnošenja izjave o odricanju prava na naknadu pa do opoziva izjave o odricanju prava na naknadu za rad u Općinskom vijeću Općine Vidovec, član Općinskog vijeća Općine Vidovec nema pravo na isplatu naknade za rad na sjednicama Općinskog vijeća Općine Vidovec.

**Članak 7.**

Naknada za rad članova Općinskog vijeća Općine Vidovec utvrđena u članku 2. stavku 2. ove Odluke isplatiti će se za sjednice koje će se održati u 2023. godini i nadalje.

**Članak 8.**

Stupanjem na snagu ove Odluke prestaje važiti Odluka o visini naknade članovima Općinskog vijeća Općine Vidovec („Službeni vjesnik Varaždinske županije“ broj 53/21 i 45/22).

**Članak 9.**

Ova Odluka stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović